ગરુડ જયારે ઉડે ત્યારે તેની ઉઘાડ બંધ થતી પાંખોનો ફડફડાટ સારો એવો અવાજ કરે છે પરંતુ તે જયારે તેનાં માળા ઉપર આવે ત્યારે તે એટલું કાળજી રાખીને આવે છે કે તેનાં માળામાં ઊંઘતા બચ્ચાંની ઊંઘમાં ખલેલ ન પહોંચે! આમ તેનું હૃદય કોમળ છે. તે તેનાં બચ્ચાને હૃદય કઠોર કરીને જરા ધક્કો મારે કે ઉડતા શીખી જાય છે. આપણે પણ બધાં જીવો પ્રત્યે કરુણાસભર બનવું જોઈએ! ગરુડનું ગગનગામી ઉડ્ડયન આપણા વિચારના ઉડ્ડયનને ઉર્ધ્વગતિ પ્રેરવા માટે સુંદર ઉદાહરણ પૂરું પાડે છે. આપણે પણ નિરંતર અભ્યાસથી ઊંચે જઇ શકીએ, તેની તીક્ષ્ણ દૃષ્ટિ અને સાત ફૂટ જેટલી પહોળાઈએ ખુલતી તેની પાંખોની આકાશી ગતિમાંથી ઉચિત બોધ ગ્રહણ કરી શકીએ. આ પાંખો ઈશ્વરીય વિસ્મય અને પ્રેમનું પ્રતીક છે. તમે માની ન શકો પરંતુ એકમાત્ર ગરુડ પક્ષી જ સૂરજને સીધી નજર માંડીને જોઈ શકે છે. આપણે પણ આપણા લક્ષ તરફ સીધી નજર માંડીને તેને પામી શકીએ!